Nederburg verwelkom gesoute nuwe keldermeester - AgriOrbit
Home Agri News Nederburg verwelkom gesoute nuwe keldermeester
“Ons is tegelyk trots en opgewonde om Lizelle by die span te verwelkom,” sê Niël Groenewald, besturende direkteur van Nederburg. “Sy bring ’n skatkis van ingebore talent en kreatiwiteit na haar posisie by Nederburg, asook praktiese kennis en ervaring as keldermeester.”
‘n Gesoute wynmaker
Gerber het haar wynmaakgraad aan die Elsenburgse Landbou-opleidingsinstituut van Stellenbosch verwerf na ’n jaar in die Suid-Afrikaanse Nasionale Weermag (SANDF). Hier het sy haar deursettingsvermoë, volharding en presisie tentoongestel, eienskappe wat haar goed te pas kom in haar loopbaan.
Haar wynmaakloopbaan het in 1996 by Zevenwacht begin, maar dit was die tyd wat sy op Avontuur aan die begin van die nuwe millennium deurgebring het, wat haar kennis en ervaring van die wingerdstok verdiep het. In die tydperk tussen die twee landgoedere het sy ’n oes in die Alsace-streek van Frankryk deurgemaak, waar sy belangrike blootstelling aan die internasionale wynbedryf opgedoen het. Sy was die wynmaker vir DGB se Bellingham-handelsmerk van 2004 tot Augustus 2006 toe sy by Boschendal aangesluit het waar sy vir meer as ’n dekade die toegewyde Methode Cap Classique (MCC) en witwynmaker was.
“Lizelle is bekend daarvoor dat sy progressief, strategies en gedissiplineerd, asook innoverend is. Ons het volle vertroue in haar vermoë om rigting te gee en inspirasie te bied aan Nederburg se talentvolle wynmaakspan en sien uit daarna om waardevolle insig van haar te verkry wanneer sy die leisels oorneem en die Nederburg-span lei op die volgende fase van die handelsmerk se erflating van wynmaakuitnemendheid.”
Nederburg reg vir nóg uitdagings
“Op Nederburg werk ons volgens die mantra van innovasie en ontdekking, en in die vaste oortuiging dat mens nooit ophou leer of maniere vind om dinge beter te doen nie. Lizelle is die mees geskikte kandidaat om Nederburg se reeds benydenswaardige posisie in die Suid-Afrikaanse wynbedryf verder uit te bou.” – Persverklaring, Libertas Vineyards and Estates
Previous articleThe low-down on metals and other elements in foodstuffs
Next articleInsect meal and oil for Atlantic salmon